Էլի Ուոլլակ

Էլի Ուոլակ (, այլ թարգմանությամբ՝ Էլի Ուոլլահ, Eli Wallach, Multifaceted Actor, Dies at 98, Նյու Յորք, ԱՄՆ), ամերիկացի դերասան, 2010 թվականին ստացել է Օսկար կինոյում ունեցած մեծ ավանդի համար։

 Կենսագրություն 
Էլի Ուոլլակը ծնվել է 1915 թվականին Նյու Յորքի Բրուքլին թաղամասում, հրեաների ընտանիքում։ Հայրը՝ Աբրամ Վալլախը և մայրը՝ Բերտա Շորը, ԱՄՆ էին ներգաղթել 1909 թվականին։ Հայրը մասնագիտությամբ դերձակ էր և հիմնական աշխատանքից բացի զբաղվում էր նաև առևտրով Բրուքլինի իր «Bertha’s» քաղցրավենիքի խանութում։

 Ուսում 
Ավարտել է Տեխասի Օսթինի համալասարանը (1936 թվական) և Նյու Յորք Սիթի քոլեջը։ Դերասանական վարպետություն սովորել է Neighborhood Playhouse ստուդիայում։

 Մասնակցությունը պատերազմին 
Երկրորդ համաշխարհային պատերազմի տարիներին ծառայել է Հավայան կղզիներում՝ բժշկական ստորաբաժանումում։ Ավարտել է կրտսեր սպաների որակավորման կուրսը, այնուհետև գործուղվել է Մարոկկո՝ Կասաբլանկա քաղաք և ապա Ֆրանսիա։ Հենց Ֆրանսիայում ծառայած տարիներին նա ցուցադրում է իր դերասանական կարողությունները։ Իր մի քանի համախոհների հետ միասին հոսպիտալի վիրավոր զինվորականների համար գրում և բեմադրում է սիրողական «Սա ինչ է, բանա՞կ» սատիրական ներկայացումը, որտեղ ծաղրվում էին Եվրոպայի դիկտատորները։ Ինքը Ուոլլակը ներկայացման մեջ խաղում էր Ադոլֆ Հիտլերի դերը։

 Ամուսնություն 
200px|մինի|ձախից|կնոջ Էնն Ջեքսոնի հետ,2010 թվականի լուսանկար
1946 թվականից ամուսնացած է դերասուհի Էնն Ջեքսոնի հետ, նրանք ունեն երեք երեխա։ Նրա թոռներից մեկը՝ Էնթոնի Օլիվեր Սքոթը «The New York Times»ի- առաջատար կինոքննադատներից է։

Չնայած պատկառելի տարիքին՝ 96 տարեկան, և կաթվածին՝ ինչի արդյունքում նրա ձախ աչքը զրկվել է տեսողությունից, մինչ 2010 թվականը նկարահանվել կինոյում։
2005 թվականին լույս է տեսել Ուոլլակի ինքնակենսագրական գիրքը «Լավը, վատը և ես» («The Good, the Bad and Me: In My Anecdotage», ISBN 978-0-15-603169-1)։

Մահացել է 2014 թվականի հունիսի 24-ին Նյու Յորքում գտնվող իր սեփական տանը։

 Կարիերա 
Պատերազմի ավարտից հետո՝ 1945 թվականից սկսած արդեն մասնակցում է Բրոդվեյի պրոֆեսիոնալ թատերական ներկայացումներում։ 1951 թվականին ստանում է «Տոնի» մրցանակ Թենեսի Ուիլյամսի «Դաջված վարդը» ներկայացման Ալվարոյի դերի համար։

Կինոյում նորամուտը կայացել է 1956 թվականին Էլիա Կազանի «Տիկնիկը» ֆիլմում։

Խաղացել է ամերիկյան նշանավոր շատ ֆիլմերում, մեծ ճանաչում են նրան բերել հետևալ դերերը.
 Կալվերա - «Հրաշալի յոթնյակը» 
 Տուկո - «Լավը, վատը, չարը»
 Բեն Բեյքեր «Մակենայի ոսկին»
 դոն Ալտոբելլո «Կնքահայրը 3»։

 Ֆիլմագրություն 
Խաղացել է ավելի քան 160 գեղարվեստական և հեռուստատեսային ֆիլմերում, որոնց մեծ մասը երկրորդային դերեր են։

Առավել նշանավոր ֆիլմերն են.
տարի  ֆիլմ  ռեժիսոր  խաղընկերներ 1956  «Տիկնիկը»  Էլիա Կազան  Քերոլ ԲեյքերԿառլ Մոլդեն 1960  «Հրաշալի յոթնյակը»  Ջոն Սթարջես  Յուլ ԲրիններՍթիվՄակքուինՉառլզ ԲրոնսոնՋեյմս Քոբեռն 1961  «Անհանգիստները»  Ջոն Հյուսթոն  Կլարկ ԳեյբլՄերիլին ՄոնրոՄոնտգոմերի ԿլիֆտՔևին Մաքքարտի 1962  «Ինչպես է նվաճվել Արևմուտքը»  Ջոն Ֆորդ  Հենրի ՖոնդաՋեյմս ՍտյուարտԳրեգորի ՊեքՋոն ՈւեյնՈւոլտեր ԲրեննանԼի Ջեյ ԿոբբԼի Վան ԿլիֆՌիչարդ ՈւիդմարկԿառլ ՄոլդենՔերոլ Բեյքեր 1965  «Լորդ Ջիմ»  Ռիչարդ Բրուքս  Պիտեր Օ'ԹուլՋեյմս ՄեյսոնԱկիմ Թամիրով 1966  «Ինչպես գողանալ միլիոն»  Ուիլյամ Ուայլեր  Պիտեր Օ'ԹուլՕդրի ՀեփբերնՇառլ ԲուայեՀյու Գրիֆիտ 1966  «Լավը, վատը, չարը»  Սերժիո Լեոնե  Քլինթ ԻսթվուդԼի Վան Կլիֆ 1969  «Մակենայի ոսկին»  Ջեյ Լի Թոմպսոն  Գրեգորի ՊեքՕմար ՇարիֆԼի Ջեյ ԿոբբԷնթոնի ՔուեյլԹելլի Սավալաս 1986  «Ուժեղ տղաներ»  Ջեֆ Քենյու  Բերտ ԼանկաստերՔիրք Դուգլաս 1987  «Ցնդածները»  Մարտին Ռիթ  Ռիչարդ ԴրեյֆուսԲարբարա ՍթրեյզենդԼեսլի Նիլսեն 1990  «Երկու Ջեյք»  Ջեք Նիկոլսոն  Ջեք ՆիկոլսոնՀարվի Քեյթլ 1990  «Կնքահայրը 3»  Ֆրենսիս Ֆորդ Կոպպոլա  Ալ ՊաչինոԷնդի ԳարսիաԴայան ՔիթոնԹալիա ՇայերԲրիջիտ ՖոնդաՍոֆիա Կոպպոլա 1992  «Գիշեր և քաղաք»  Իրվին Վինկլեր  Ռոբերտ Դե ՆիրոՋեսիկա Լենգ 1995  «Երկուսը դա բավական է»  Ֆերնանդո Տրուզբա  Անտոնիո ԲանդերասԴեննի ԱյելլոՋոն ՔյուսաքԴարիել ՀաննաՄելանի Գրիֆիտ 2003  «Խորհրդավոր գետը»  Քլինթ Իսթվուդ  Շոն ՓենՔեվին ԲեյքոնԹիմ ՌոբինսԼոուրենս Ֆիշբորն 2006  «Արձակուրդ փոխանակումով»  Նենսի Մայերս  Ջուդ ԼոուՔեմերոն ԴիազՋեք ԲլեքՔեյթ Ուինսլեթ 2010  «Ուոլ սթրիթ 2, Փողերը երբեք չեն քնում»  Օլիվեր Սթոուն  Մայքլ ԴուգլասՉառլի ՇինՇայա ԼեբաֆՍյուզան Սարանդոն 2010  «Ուրվական գրողը»  Ռոման Պոլանսկի  Փիրս ԲրոսնանՋեյմս Բելուշի

 Մրցանակներ 
Ընդհանուր թվով 7 կինոմրցանակ է ստացել, այդ թվում 1 պատվավոր Օսկար կինոյում ունեցած ավանդի համար, 1 BAFTA («Տիկնիկը»), նույն ֆիլմի համար առաջադրվել է Ոսկե Գլոբուսի, 1 Էմմի (ներկայացված է եղել 4 անգամ) և այլն։

 Ծանոթագրություններ 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Թատրոնի դերասաններ
Կատեգորիա:Օսկարակիրներ
Կատեգորիա:Ամերիկացի երկարակյացներ